Den 16-årige opholdt sig tirsdag i et sommerhus i Hvalpsund sammen med nogle pædagoger, da han satte ild til det sommerhus de opholdt sig i. Derefter forlod han stedet, og satte ild til yderligere tre andre huse i området. Ingen af sommerhusene tog synderligt skade af brandene, da ilden i alle tilfælde blev slukket hurtigt igen. Da han i dag blev fremstillet i et grundlovsforhør foregik det bag lukkede døre, da den sigtede er under 18 år. Politiadvokat ved Nordjyllands Politi Peter Rask fortæller til TV2/Nord, at drengen vedkendte sig alle forhold, og accepterede varetægtsfængslingen, der skal foregå på en lukket institution for unge.

Referat:
Den dreng der i går satte ild til fire sommerhuse i et sommerhusområde i Hvalpsund, blev onsdag varetægtsfængslet i fire uger.